sagorsarker/bangla-wikipedia huggingface dataset:
গৌতম বুদ্ধের অলৌকিক ক্ষমতা ও ক্রিয়াকলাপ

বৌদ্ধ ধর্মগ্রন্থগুলিতে গৌতম বুদ্ধের অলৌকিক ক্ষমতা ও ক্রিয়াকলাপগুলির উল্লেখ পাওয়া যায়। বৌদ্ধ মতে, কোনও দৈব উপায়ে নয়, বরং ধ্যানের মাধ্যমে লব্ধ অতিলৌকিক ক্ষমতাবলে বুদ্ধ এই কার্যগুলি সম্পাদনা করেন। ইতিহাসের বুদ্ধ যে সকল অতিলৌকিক ক্ষমতার অধিকারী ছিলেন এবং যে সব অলৌকিক কার্য সম্পাদনা করেছিলেন বলে কথিত আছে, সেগুলির অন্যতম হল ছয়টি উচ্চতর জ্ঞান ("অভিজ্ঞা"): আধিদৈবিক ক্ষমতা ("ইদ্ধি-বিধা"), অলোকদৃষ্টি ("দিব্ব-সোতা"), টেলিপ্যাথি ("চেতো-পারিয়া"), নিজের পূর্বজন্মের স্মৃতিকথন ("পুব্বে-নিবাসনুস্‌সতি"), অন্যের পূর্বজন্ম ও জন্মান্তর দর্শনের ক্ষমতা ("দিব্ব-চক্‌খু") এবং মানসিক উন্মাদনাহীনতা ("আসবক্‌খয়")। মহাযান সূত্রগুলিতে উল্লিখিত অলৌকিক ঘটনাগুলি সাধারণত কিছু কিছু মতবাদ ব্যাখ্যায় পালি ত্রিপিটকে উল্লিখিত ঘটনাগুলির তুলনায় অধিকতর প্রত্যক্ষ ভূমিকা গ্রহণ করেছে।
অলৌকিক উপায়ে রোগারোগ্য, টেলিপোর্টেশন, নিজের প্রতিরূপ সৃষ্টি করা, জড় পদার্থ নিয়ন্ত্রণ এবং অন্যান্য বিভিন্ন অতিলৌকিক ঘটনা নিয়ে গৌতম বুদ্ধের অতিলৌকিক ক্ষমতার কাহিনিগুলি প্রচলিত। ধ্যানমগ্নতার সর্বোচ্চ স্তরে উন্নীত হয়ে বুদ্ধের অনেক শিষ্য, এমনকি কয়েকজন অ-বৌদ্ধ ঋষি ও যোগীও একই ধরনের অলৌকিক ক্ষমতার অধিকারী হয়েছিলেন বলে কথিত আছে। বৌদ্ধ ধর্মগ্রন্থগুলিতে উল্লিখিত হয়েছে যে, বুদ্ধ প্রায়শই এই ক্ষমতাগুলি প্রয়োগ করতেন অথবা এগুলির কথা আলোচনা করতেন। তবে তিনি এই ক্ষমতাগুলির প্রতি আসক্তির বিপদ সম্পর্কে সতর্ক করে দিতেন এবং মানুষকে ধর্মপথে চালিত করার ক্ষেত্রে "শিক্ষাদানের অলৌকিক ক্ষমতা"র উপর অধিকতর গুরুত্ব আরোপ করতেন।
কথিত আছে, জন্মের অব্যবহিত পরেই গৌতম উঠে দাঁড়িয়েছিলেন এবং উত্তর দিকে সাত পা অগ্রসর হয়ে বলে উঠেছিলেন:"আমি জগতের অধিনায়ক,
আমি জগতে প্রবীণতম। এই শেষ জন্ম।
[ভবিষ্যতে আমি] আর দেহধারণ করব না।" তাছাড়া বাল্যকালে গৌতম যেখানেই পা রাখতেন, সেখানেই একটি পদ্ম ফুটে উঠত।
একদিন রাজা শুদ্ধোধন রাজকুমার সিদ্ধার্থকে একটি গ্রামে হলকর্ষণ উৎসবে নিয়ে যান। সেখানে সিদ্ধার্থ একটি গাছের তলায় ঘুমিয়ে পড়েন। সময়ের সঙ্গে সঙ্গে আকাশে সূর্যের গতিপথ পরিবর্তিত হলেও অলৌকিকভাবে গাছের ছায়াটি এমনভাবে স্থির থাকে যাতে তরুণ রাজকুমারের চোখে আলো লেগে তার ঘুমের ব্যাঘাত না হয়।
জাতীয় বিজ্ঞান গ্রন্থাগার

জাতীয় বিজ্ঞান গ্রন্থাগার একটি রাষ্ট্রীয় মালিকানাধীন এবং বাংলাদেশের বিজ্ঞান অনুদান। 
জাতীয় বিজ্ঞান গ্রন্থাগারটি ১৯৮১ সালে বাংলাদেশ জাতীয় বৈজ্ঞানিক ও কারিগরী ডকুমেন্টেশন সেন্টারের অধীনে প্রতিষ্ঠিত হয়েছিল। এর মূল দায়িত্ব বৈজ্ঞানিক প্রকাশনা এবং বই সংগ্রহ করা ।
আলী আব্বাসী

আলী আব্বাসী (উর্দু: ) (আগস্ট ১৯৬১ – ৩০ জুলাই ২০০৪) ছিলেন পাকিস্তানি বংশোদ্ভূত স্কটিশ টেলিভিশন উপস্থাপক, যিনি পাকিস্তানের করাচীতে জন্মগ্রহণ করেছিলেন। ১৯৬৩ সালে তিনি তার পিতার মাতারে সাথে স্বপরিবারে পাকিস্তান থেকে গ্লাসগোতে চলে আসেন এবং ১৯৮০ এর দশকে একজন ভ্রমণ বিষয়ক উপস্থাপক হিসাবে বিবিসি স্কটল্যান্ডে যোগদান করেন। এরপর তিনি বেশ কয়েকটি জনপ্রিয় বই লিখে গণমাধ্যমের আলোচনায় আসেন।
তিনি গ্লাসগো সিটি কাউন্সিল থেকে ১৯৯৪ সালে একজন ভ্রমণ বিষয়ক পস্থাপক হিসেবে বিবিসি স্কটল্যান্ডে যোগদান করেন, যেখানে তিনি আর্ট গ্যালারী সহকারী হিসেবে প্রাথমিকভাবে কাজ শুরু করেছিলেন। বিবিসি-এর ভ্রমণ বিষয়ক সাংবাদিকতার পাশাপাশি তিনি সংবাদ উপস্থাপনা করেন, এছাড়াও এর বাইরের সম্প্রচারমূলক কর্মকাণ্ড এবং রেডিও গাড়ি সহ অডিও প্রযুক্তিবিদ হিসেবে কাজ করেছিলেন।
আব্বাসী ৩০ জুলাই ২০০৪ সালে গ্লাসগোতে মৃত্যুবরণ করেন।
বান্দরবান পার্বত্য জেলা পরিষদ

বান্দরবান পার্বত্য জেলা পরিষদ বাংলাদেশের আঞ্চলিক স্থানীয় সরকার সংস্থা, বান্দরবান পাহাড়ি জেলা প্রশাসনের জন্য দায়বদ্ধ। ক্য শৈ হ্লা বান্দরবান পার্বত্য জেলা পরিষদের চেয়ারম্যান পদে আছেন।
বান্দরবান পাহাড়ি জেলার উপজাতীয় সংখ্যালঘুদের কল্যাণে নজরদারি করার জন্য ৬ মার্চ ১৯৮৯ সালে বান্দরবান স্থানীয় সরকার পরিষদ প্রতিষ্ঠিত হয়। চট্টগ্রাম পার্বত্য অঞ্চলে (রাঙ্গামাটি জেলা, বান্দরবান জেলা, এবং খাগড়াছড়ি জেলা ) আদিবাসী সম্প্রদায়ের প্রতিনিধিত্বকারী বাংলাদেশ সরকার এবং পার্বত্য চট্টগগ্রাম জনসংহতি সমিতি, চট্টগ্রাম পার্বত্য অঞ্চলের দ্বন্দ্বের মধ্যে তীব্র দ্বন্দ্ব ছিল। ২ ডিসেম্বর ১৯৯৭ সালের পর বাংলাদেশ সরকার এবং পার্বত্য চট্টগ্রাম গণ সংঘটিত সমঝোতা সংঘাত শেষ করে শান্তি চুক্তি স্বাক্ষরিত করে। চুক্তি স্বাক্ষরিত হওয়ার পর, সংবিধানের মাধ্যমে প্রয়োজনীয় কাউন্সিলকে শক্তিশালী করার জন্য সরকার পদক্ষেপ নেন। কাউন্সিলের নামকরণ করা হয় বান্দরবান পার্বত্য জেলা পরিষদ। বান্দরবান জেলার ছোট বিদ্যুৎকেন্দ্র স্থাপনের পরিকল্পনা পরিষদ ঘোষণা করেছে। কাউন্সিল বান্দরবান সদর উপজেলায় বঙ্গবন্ধু স্মৃতিসৌধ নির্মাণ করেন।
২০১৯ ফিফা মহিলা বিশ্বকাপ

২০১৯ ফিফা মহিলা বিশ্বকাপ হল মহিলাদের আন্তর্জাতিক ফুটবল প্রতিযোগিতা ফিফা মহিলা বিশ্বকাপের ৮ম আসর, যা ফিফা কর্তৃক প্রতি চার বছর পর পর আয়োজিত হয় এবং এতে ফিফার ২৪টি সদস্য সংস্থার জাতীয় মহিলা ফুটবল দল প্রতিদ্বন্দ্বিতা করছে। এটি ২০১৯ সালের ৭ জুন হতে ৭ জুলাই ফ্রান্সের ৯টি শহরে একযোগে অনুষ্ঠিত হয়েছে।
২০১৫ সালের মার্চে অনুষ্ঠিত এক নিলামের মাধ্যমে ফ্রান্সকে স্বাগতিক রাষ্ট্র হিসেবে নির্বাচন করা হয়। ফ্রান্স ফিফা মহিলা বিশ্বকাপের জন্য এবারই প্রথম আয়োজক হওয়ার সৌভাগ্য অর্জন করে, যা ইউরোপীয় রাষ্ট্রসমূহের মধ্যে তৃতীয়। মার্কিন যুক্তরাষ্ট্র ২০১৫ সালে কানাডা বিশ্বকাপের বর্তমান চ্যাম্পিয়ন হিসেবে প্রতিযোগিতায় অংশগ্রহণ করেছিল। ফিফা মহিলা বিশ্বকাপের ইতিহাসে এবারই প্রথম ভিডিও অ্যাসিসটেন্ট রেফারি (ভিএআর) পদ্ধতি ব্যবহার করা হয়।
২০১৫ কানাডা সংস্করণ জয়ের পরে আমেরিকা ডিফেন্ডিং চ্যাম্পিয়ন হিসাবে প্রতিযোগিতায় প্রবেশ করেছিল এবং ফাইনালে নেদারল্যান্ডসকে ২-০ ব্যবধানে পরাজিত করে তাদের শিরোপা সফলভাবে রক্ষা করেছিল। এ বিজয়ের ফলে তারা তাদের চতুর্থ শিরোনাম অর্জন করে এবং জার্মানি পরে তারা দ্বিতীয় দল হিসেবে সফলভাবে এই শিরোপা ধরে রেখেছে।
২০১৪ মার্চে ফিফা ঘোষণা করেছিল যে ২০১৯ ফিফা মহিলা বিশ্বকাপের জন্য নিলাম শুরু হয়েছে। প্রতিযোগিতা আয়োজনে আগ্রহী সদস্য রাষ্টসমূহকে ১৫ এপ্রিল ২০১৪ এর মধ্যে দরপত্র জমা দিতে হবে এবং ৩১ অক্টোবর ২০১৪ এর মধ্যে নিলামের সম্পূর্ণ দলিল সরবরাহ করতে হবে। নীতিমালা অনুসারে, ফিফার ২০১৯ মহিলা বিশ্বকাপ এবং ২০১৮ ফিফা অনূর্ধ্ব-২০ মহিলা বিশ্বকাপ একই সদস্য ফেডারেশন দ্বারা আয়োজনকে প্রাধান্য দিয়েছিল, তবে প্রতিটি প্রতিযোগিতা আয়োজনের জন্য আলাদাভাবে পুরস্কারের অধিকার সংরক্ষণ করেছে।
প্রাথমিকভাবে পাঁচটি দেশ প্রতিযোগিতা আয়োজনের আগ্রহ দেখিয়েছিল: ইংল্যান্ড, ফ্রান্স, দক্ষিণ কোরিয়া, নিউজিল্যান্ড ও দক্ষিণ আফ্রিকা। ইংল্যান্ড এবং নিউজিল্যান্ড উভয়ই এপ্রিল ২০১৪ এর সময়সীমার মধ্যে আগ্রহ প্রকাশ করে, কিন্তু ২০১৪ সালের জুনে তারা ঘোষণা করেছিল যে তারা প্রত্যেকে আর অগ্রসর হবে না।
১২টি শহর আয়োজক প্রার্থী ছিল। ২০১৭ সালের ১৪ জুন ৯টি স্টেডিয়াম চূড়ান্তভাবে নির্বাচিত করা হয়; নানটেসের স্তাদে দে লা বউজোয়ার, ন্যান্সির স্তাদে মার্সেল পিকট, ও স্তাদে ডি ল'আবে-ডেসচ্যাম্পস বাতিল করা হয়েছিল।
আসরে সেমিফাইনাল ও ফাইনাল খেলা পার্ক অলিম্পিক লিওনন্যাইস স্টেডিয়ামে অনুষ্ঠিত হয়, যার দর্শক ধারণ ক্ষমতা ৫৮,০০০ হাজার। এবং উদ্বোধনী অনুষ্ঠান প্যারিসের পার্ক দে প্রাঁস স্টেডিয়ামে অনুষ্ঠিত হয়।
প্রতিযোগিতার ম্যাচসমূহের সময়সূচি ৮ ফেব্রুয়ারি ২০১৮ সালে প্রকাশ করা হয়েছিল।চূড়ান্ত ড্র করার পরে ফিফা দলগুলোকে সাতটি গ্রুপে ভাগ করে কিক অফ টাইম সমন্বয় করেছিল।
প্রতিটি গ্রুপের শীর্ষ দুইটি দল এবং চারটি সেরা তৃতীয় স্থান অর্জনকারী দল গ্রুপ ১৬-তে খেলার যোগ্যতা অর্জন করে। খেলার সকল সময় ফ্রান্সের স্থানীয় সময় অনুযায়ী দেওয়া রয়েছে (ইউটিসি−২)।
গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে।
যদি দুই বা ততোধিক দল তারপরেও পয়েন্ট তালিকায় সমান অবস্থানে থাকে, তবে নিম্নে বর্ণিত উপায়ে তাদের দলীয় অবস্থান নির্ধারিত হবে।
ছয়টি গ্রুপের ছয়টি বিজয়ী দল এবং ছয়টি রানার্সআপ দলের সাথে সেরা চারটি তৃতীয় স্থান অর্জনকারী দল নকআউট পর্বে উন্নীত হয়েছিল ।
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।
জাতীয় প্রতিবন্ধী উন্নয়ন ফাউন্ডেশন

জাতীয় প্রতিবন্ধী উন্নয়ন ফাউন্ডেশন সমাজকল্যাণ মন্ত্রণালয়ের অধীনস্থ একটি সরকারী স্বশাসিত প্রতিষ্ঠান। এর সদর দপ্তরসুবর্ণ ভবন, মিরপুর-১৪, ঢাকাতে অবস্থিত। প্রতিবন্ধী জনগোষ্ঠীকে সমাজের মূল স্রোতধারায় সম্পৃক্ত করার জন্য সামাজিক সচেতনতা ও আইনের শাসন প্রতিষ্ঠার মাধ্যমে দেশের সার্বিক উন্নয়ন সাধনের জন্য ফাউন্ডেশন নিরলসভাবে কাজ করছে।
আন্তজার্তিক প্রতিবন্ধী দিবস উদ্‌যাপন উপলক্ষে আয়োজিত দ্বিতীয় দক্ষিণ এশীয় সমাজভিত্তিক পুনর্বাসন সম্মেলনে মাননীয় প্রধানমন্ত্রী প্রতিবন্ধীদের কল্যাণ ও উন্নয়নে তহবিল গঠনের পরামর্শ প্রদান করেন। প্রধানমন্ত্রীর নির্দেশনা বাস্তবায়নের লক্ষ্যে সরকারি পৃষ্ঠপোষকতায় প্রতিবন্ধীদের কল্যাণ ও উন্নয়নে গৃহীত কার্যক্রম বাস্তবায়নের নিমিত্ত ১৯৯৯ সালে জাতীয় প্রতিবন্ধী উন্নয়ন ফাউণ্ডেশন গঠিত হয়। ১৬-২-২০০০ তারিখ প্রকাশিত বাংলাদেশ গেজেট এর মাধ্যমে জাতীয় প্রতিবন্ধী উন্নয়ন ফাউণ্ডেশনের সংঘস্মারক ও গঠনতন্ত্র প্রকাশ করা হয়।
২০০৭ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকার কর্তৃক এই ভিত্তিটি পুনর্গঠন করে। ১৬ মে ২০১৬ সালে বাংলাদেশ আওয়ামী লীগ সরকার সংস্কার ও পুনর্গঠন প্রক্রিয়া বাতিল করে। ২০১৩ সালে প্রতিবন্ধী ব্যক্তিদের রক্ষা করার জন্য প্রতিবন্ধী ব্যক্তির অধিকার ও সুরক্ষা আইন যুগোপযোগী করা হয়। ফাউন্ডেশন বাংলাদেশের অক্ষম শিক্ষার্থীদের জন্য বিশেষ বিদ্যালয় পরিচালনা করে।
মেজার ফর মেজার

মেজার ফর মেজার () হল উইলিয়াম শেকসপিয়র রচিত নাটক। এটি ১৬০৩ বা ১৬০৪ সালের রচিত হয়েছিল বলে ধারণা করা হয়। এটি ফার্স্ট ফোলিও থেকে ১৬২৩ সালে প্রথম প্রকাশিত হয়, যেখানে এটি হাস্যরসাত্মক নাটক হিসেবে তালিকাভুক্ত করা হয়েছিল। ১৬০৪ সালে এই নাটকের প্রথম মঞ্চায়ন হয়। এই নাটকের মূল বিষয়বস্তু হল ন্যায়বিচার - "ভিয়েনায় নৈতিকতা ও ক্ষমা" এবং দুর্নীতি ও শুদ্ধতার দ্বি-বিভাজন - "কেউ পাপের মধ্য দিয়ে শীর্ষে পৌঁছায়, ও কেউ গুন দিয়েও পতিত হয়।"
"মেজার ফর মেজার"-কে প্রায়ই শেকসপিয়ারের সমস্যা জর্জরিত নাটক বলে অভিহিত করা হয়। এটিকে হাস্যরসাত্মক নাটক হিসেবে অন্তর্ভুক্ত করা হয়, অবশ্যই তা ডার্ক ঘরনার, যদিও এর বর্ণনাশৈলী এইসব ব্যাখ্যার বিরোধিতা করে।
"মেজার ফর মেজার" নাটকটি ১৬০৩ বা ১৬০৪ সালের রচিত হয়েছিল বলে ধারণা করা হয়। এটি ১৬২৩ সালে ফার্স্ট ফোলিও থেকে প্রথম প্রকাশিত হয়। তারা বইটিকে হাস্যরসাত্মক নাটক হিসেবে তালিকাভুক্ত করেছিল।
"শেকসপিয়ার রিশেপড, ১৬০৬-১৬২৩" বইতে গ্যারি টেলর ও জন জোয়েট যুক্তি দেখান যে বর্তমানে নাটকটির পাঠাংশের অংশবিশেষ পাওয়া যায় তা এর মূল রূপ নয়, বরং তা শেকসপিয়ারের মৃত্যুর পর টমাস মিডলটনের সংশোধিত রূপ। তারা প্রমাণ দেখান যে বর্তমান লেখনীটি মিডলটনের এবং যুক্তি দেখান মিডলটন মূল ইতালি থেকে এর পটভূমি সরিয়ে ভিয়েনায় স্থাপন করেছেন। ডেভিড বেভিংটন এর বিপক্ষে মতামত দেন এবং উল্লেখ করেন যে পাঠাংশটি পরিবর্তন করেছেন পেশাদার মুসাবিদালেখক রাফ ক্রেন, যিনি ফার্স্ট ফোলিওর কিছুর উন্নত ও অপরিবর্তনীয় পাঠাংশ, যেমন - "দ্য টেম্পেস্ট"-এর জন্য পরিচিত।
বিংশ শতাব্দীতে "মেজার ফর মেজার"-এর উল্লেখযোগ্য মঞ্চায়নের মধ্যে রয়েছে অ্যাঞ্জেলো চরিত্রে চার্লস লটন অভিনীত ১৯৩৩ সালে ওল্ড ভিস থিয়েটারে মঞ্চায়ন এবং পিটার ব্রুকের নির্দেশনায় অ্যাঞ্জেলো চরিত্রে জন গিলগুড ও ইসাবেলা চরিত্রে বারবারা জেফোর্ড অভিনীত ১৯৫০ সালে শেকসপিয়ার মেমোরিয়াল থিয়েটারে মঞ্চায়ন। ১৯৫৭ সালে জন হাউজম্যান ও জ্যাক ল্যান্ডাউয়ের নির্দেশনায় জেরি স্টাইলার ও রিচার্ড ওয়ারিং অভিনীত নাটকটি নিউ ইয়র্ক সিটির ফিনিক্স থিয়েটারে মঞ্চস্থ হয়। নাটকটি একবার ব্রডওয়েতে মঞ্চস্থ হয়, ১৯৭৩ সালে এটি পরিচালনা করেন হাউজম্যান এবং অভিনয় করে ভিনসেন্টিও চরিত্রে ওগডেন স্টাইয়ার্স, খ্রিস্টান ভিক্ষু পিটার চরিত্রে কেভিন ক্লিন ও দুটি ছোট চরিত্রে প্যাটি লুপোন। ১৯৭৬ সালে নিউ ইয়র্ক শেকসপিয়ার উৎসব উপলক্ষ্যে মঞ্চায়িত নাটকটিতে অভিনয় করেন ডিউক চরিত্রে স্যাম ওয়াটারস্টন, ইসাবেলা চরিত্রে মেরিল স্ট্রিপ ও অ্যাঞ্জেলো চরিত্রে জন চেজেল। ১৯৮১ সালের এপ্রিলের পরিচালক মাইকেল রুডম্যান লন্ডনের ন্যাশনাল থিয়েটারে সকল কৃষ্ণাঙ্গ অভিনয়শিল্পী নিয়ে একটি মঞ্চায়ন করেন। রুডম্যান একই ধরনের মঞ্চায়ন করেন ১৯৯৩ সালে নিউ ইয়র্ক শেকসপিয়ার উৎসবে, যেখানে ডিউক চরিত্রে কেভিল ক্লিন, অ্যাঞ্জেলো চরিত্রে আদ্রে ব্রাউঘার ও ইসাবেলা চরিত্রে লিসা গে হ্যামিলটন অভিনয় করেন।
পায়রা বন্দর কর্তৃপক্ষ

পায়রা বন্দর বাংলাদেশের তৃতীয় বন্দর। এটি একটি স্বশাসিত বন্দর কর্তৃপক্ষ দ্বারা পরিচালিত। পটুয়াখালী, বাংলাদেশে এটির সদরদপ্তর অবস্থিত। 
পায়রা বন্দর কর্তৃপক্ষের চেয়ারম্যান রিয়ার অ্যাডমিরাল এম সোহেল 
পায়রা বন্দর কর্তৃপক্ষ ও বন্দরটি ১৯ নভেম্বর ২০১৩ সালে পায়রা সাগর বন্দর আইন ২০১৩ এর মাধ্যমে প্রতিষ্ঠিত হয়েছিল। বন্দর কর্তৃপক্ষের অধীনে আগস্ট ২০১৬ থেকে বন্দর বাণিজ্যিক কার্যক্রম শুরু করে। ২০১৬ সালে চীন হারবার ইঞ্জিনিয়ারিং কোম্পানি এবং চীন স্টেট কনস্ট্রাকশন ইঞ্জিনিয়ারিং বন্দর উন্নত করার জন্য কর্তৃপক্ষের সাথে একটি চুক্তি স্বাক্ষর করেছে। এই চুক্তিগুলি ৫০০ মিলিয়ন মার্কিন ডলারের বেশি ছিল এবং ঢাকায় নৌ মন্ত্রণালয়ের স্বাক্ষরিত হয়। একই বছর বন্দর কর্তৃপক্ষ বন্দরের প্রবেশপথ নির্মাণের জন্য বাংলাদেশ নৌবাহিনীর সাথে একটি চুক্তি স্বাক্ষরিত হয়। 
ডিসেম্বর ২০১৭ সালে জন দে নুল ৫৫০ মিলিয়ন ইউরো ড্রেজিং চুক্তিতে অগ্রসর হতে শুরু করেন।
জাতীয় হৃদরোগ ইনস্টিটিউট

জাতীয় হৃদরোগ ইনস্টিটিউট একটি সরকারি মেডিকেল কলেজ ও হাসপাতাল যা হৃদরোগীদের সব ধরনের স্বাস্থ্য সেবা প্রদান করে। এটি শেরেবাংলা নগর থানা, ঢাকায় অবস্থিত। এটি প্রান্তিক থেকে চূড়ান্ত স্বাস্থ্যসেবা দিয়ে থাকে।
ক্রমবর্ধমান চাহিদা মেটানোর জন্য জাতীয় হৃদরোগ ইনস্টিটিউট ১৯৭৮ সালে রোগীদের সম্পূর্ণ কার্ডিয়াক যত্ন নিশ্চিত করার পাশাপাশি চিকিৎসক, নার্স এবং কারিগরি যন্ত্র সরবরাহের সাথে জড়িত প্রযুক্তিবিদদের প্রশিক্ষণের জন্য প্রতিষ্ঠিত হয়েছিল। জুলাই ১৯৮৮ সালে ইনস্টিটিউট পোস্ট গ্রাজুয়েট মেডিকেল কোর্স চালু করে 
অক্টোবর ২০১৬ সালে, ঠিকাদাররা তাদের ঘুষ দিতে অস্বীকার করায়, হাসপাতালের নিওনেটাল ইন্টেন্সিভ কেয়ার ইউনিটে অক্সিজেন টিউব ইনস্টল করতে কর্মচারীদের বাধা দেওয়া হয়েছিল।
বিশ্ববিদ্যালয় স্টেডিয়াম, তিরুবনন্তপুরম

কেরালা বিশ্ববিদ্যালয় স্টেডিয়াম একটি বহুমুখী স্টেডিয়াম, কেরালার তিরুবনন্তপুরমে অবস্থিত এবং প্রধানত ফুটবল ও অ্যাথলেটকের জন্য ব্যবহৃত হয়।কেরালায় প্রথম এই স্টেডিয়ামটিতে একদিনের আন্তর্জাতিক ক্রিকেট খেলার আয়োজন করা হয়।
কেরালা বিশ্ববিদ্যালয় হচ্ছে এই স্টেডিয়ামের মালিক এবং হায়দ্রাবাদের পূর্ববর্তী রাজ্যসরকারের রাজ্য দিওয়ান স্যার মির্জা কর্তৃক উদ্বোধন করা হয় ১৯৪০ সালে। মাঠটির ধারণ ক্ষমতা ২০,০০০ আসন। স্টেডিয়ামে রয়েছে জি. ভি. রাজা প্যাভিলিয়ন। ভারতীয় ঘরোয়া টিম কেরালার হোম গ্রাউন্ড হিসাবে ব্যবহৃত হয় ১৯৮০ সাল পর্যন্ত। মাঠটিতে ২টি একদিনের আন্তর্জাতিক খেলার আয়োজন করা হয়, স্বাগতিক ভারত একটিতে হারে এবং অপরটির কোন ফলাফল হয়নি।
এটি ছিল ২০১১-১২ আই-লীগ সেশনে চিরাগ ইউনাইটেড ক্লাব-এর হোম গ্রাউন্ড। 
এখন পর্যন্ত নিম্নের একদিনের আন্তর্জাতিক খেলাগুলো উক্ত মাঠে আয়োজন করা হয়।
আহমেদ ইলিয়াস

আহমেদ ইলিয়াস হলেন একজন উর্দুভাষী বাংলাদেশি, যিনি উর্দু ভাষায় সাহিত্যচর্চা করে থাকেন ও বিহারিদের মানবাধিকার নিয়ে কাজ করে থাকেন। তিনি বেসরকারি সংস্থা আল ফালাহ বাংলাদেশের ব্যবস্থাপনা পরিচালক। সংস্থাটি বাংলাদেশে বসবাসকারী উর্দুভাষীদের মানবাধিকার নিয়ে কাজ করে থাকে। তিনি উর্দু সাহিত্যিক ফয়েজ আহমেদ ফয়েজের "লায়েল উন নাহার" নামের সাপ্তাহিক সংবাদপত্রে কাজ করেছেন।
আহমেদ ইলিয়াস ১৯৩৪ সালে কলকাতায় জন্মগ্রহণ করেন। জন্মের পর মাকে হারান তিনি। জন্মের কিছু বছর পর তার বাবা সড়ক দুর্ঘটনায় নিহত হন।
দেশ ভাগের পর ১৯৫৩ সালে তিনি পাকাপাকিভাবে ঢাকায় চলে আসেন। ১৯৫২ সালের ভাষা আন্দোলন তাকে আকৃষ্ট করেছিল।
তৎকালীন পাকিস্তান সরকার রবীন্দ্রসঙ্গীত নিষিদ্ধ করলে তিনি এর বিরুদ্ধে অবস্থান নেন।
তার কর্মজীবন শুরু হয় জিওলজিকাল সার্ভে অব পাকিস্তানে। প্রগতিশীল ধ্যানধারণার অধিকারী হবার দরুন তিনি চাকরিটি ছেড়ে দেন ও জাতীয় প্রেস ক্লাবে চাকরি নেন। ১৯৬৪ সালে তিনি উর্দু ভাষার সংবাদপত্র "পাশবন" এ যোগ দেন। তিনি উর্দু সাহিত্যিক ফয়েজ আহমেদ ফয়েজের "লায়েল উন নাহার" নামের সাপ্তাহিক সংবাদপত্রের ঢাকা প্রতিনিধি হিসেবে কাজ করেছেন। ১৯৭০ সালে তিনি পত্রিকাটির সম্পাদনা পর্ষদে যুক্ত হন।
১৯৭১ সালে বাংলাদেশ স্বাধীন হবার পর তিনি এদেশ ত্যাগ করেন নি। ১৯৭২ সালে দিল্লিতে অনুষ্ঠিত বিশ্ব উর্দু সম্মেলনে বাংলাদেশের একমাত্র প্রতিনিধি ছিলেন তিনি। ১৯৭৩ সালে তিনি হিড বাংলাদেশ নামের এক বেসরকারি সংস্থায় যোগ দেন। সংস্থাটি আটকে পড়া পাকিস্তানীদের অধিকার নিয়ে কাজ কর‍ত। ১৯৮১ সালে তিনি আল ফালাহ বাংলাদেশ নামের একটি বেসরকারি সংস্থা প্রতিষ্ঠা করেন।
আহমেদ ইলিয়াস বাঙালি-অবাঙালি, সব ধরনের যুদ্ধাপরাধীদের বিচারের স্বপক্ষে। তিনি বিহারিদের বাংলাদেশি ভোটার তালিকায় অন্তর্ভুক্তিকরণ ও তাদের বাংলাদেশি নাগরিকত্ব লাভে অবদান রেখেছেন। তার তত্ত্বাবধায়নে দশজন বিহারি যুবক উচ্চ আদালতে তাদের ভোটাধিকার ও নাগরিকত্ব অধিকার লাভের জন্য গিয়েছিল। সেই ধারাবাহিকতায় আটকে পড়া পাকিস্তানীরা এদেশের নাগরিকত্ব ও ভোটাধিকার লাভ করে।
এছাড়াও, তিনি বাংলাদেশে উর্দু ভাষা ও সাহিত্য পুনরুজ্জীবিত করতে কাজ করছেন। তিনি তার এই কাজে সাথে পেয়েছেন কামাল লোহানী ও আসাদ চৌধুরীর মত ব্যক্তিদের।
এপর্যন্ত ৬ টি কাব্যগ্রন্থ প্রকাশিত হয়েছে তার। তিনি আটকে পড়া পাকিস্তানীদের নিয়ে "বিহারি:ইন্ডিয়ান এমিগ্রিস ইন বাংলাদেশ" নামের একটি গবেষণা গ্রন্থ রচনা করেন। তার রচিত কাব্যগ্রন্থে বাংলাদেশে আটকে পড়া পাকিস্তানীদের দুর্দশার কথা ফুটে উঠেছে। "দরিদা", "আয়নে-রেয" প্রভৃতি কাব্যগ্রন্থে এর নজির দেখা যায়।
শাহীনুর পাশা চৌধুরী

শাহীনূর পাশা চৌধুরী (জন্ম: ১৯৬৯)একজন বাংলাদেশি রাজনীতিবিদ যিনি সুনামগঞ্জ-৩ আসনের সাবেক সংসদ সদস্য।
শাহীনূর পাশা চৌধুরী ১৯৮৫ সালে সিলেটের জামিয়া কাসিমুল উলুম দরগাহে হজরত শাহজালাল (রহ.) থেকে দাওরায়ে হাদিস পাশ করেন। সিলেটের রাজা জি.সি (গিরীশ চন্দ্র) হাইস্কুল থেকে ১৯৮৭ সালে এইচএসসি পাশ করেন। মুরারিচাঁদ কলেজে থেকে ১৯৮৯ সালে এইচএসসি ও ডিগ্রী পাশ করে ঢাকা বিশ্ববিদ্যালয় থেকে ১৯৯৪ সালে এমএ পাশ করেন। এর পর সিলেট ল'কলেজ থেকে ১৯৯৬ সালে এলএলবি অর্জন করেন।
শাহীনূর পাশা চৌধুরী সিলেট থেকে প্রকাশিত সাহিত্য সংস্কৃতি বিষয়ক পত্রিকা "মাসিক তৌহিদী পরিক্রমা"’র সম্পাদক এবং জামিয়া দারুল কুরআন সিলেটের প্রতিষ্ঠাতা পরিচালক।
শাহীনূর পাশা চৌধুরী ১৯৯১ সালে রাজনৈতিক জীবনের শুরু করেন। তিনি ছিলেন ছাত্র জমিয়তের কেন্দ্রীয় সাধারণ সম্পাদক। তিনি জমিয়তে উলামায়ে ইসলাম বাংলাদেশের কেন্দ্রীয় সহ-সভাপতি ও সুনামগঞ্জ জেলা সভাপতি ছিলেন। 
২০০৫ সালের সুনামগঞ্জ-৩ আসনের উপনির্বাচনে তিনি চারদলীয় জোট প্রার্থী হিসেবে ধানের শীষ প্রতীকে সংসদ সদস্য নির্বাচিত হন।
গণভবনে তৎকালীন প্রধানমন্ত্রী শেখ হাসিনার সঙ্গে দেখা করে দলীয় শৃঙ্খলাবিরোধী অবস্থানের কারণে ২৫ নভেম্বর ২০২৩ সালে তাকে জমিয়তে উলামায়ে ইসলাম বাংলাদেশ থেকে বহিষ্কার করা হয়। 
তৃণমূল বিএনপি নামক ডামি রাজনৈতিক দলে যোগ দিয়ে তিনি ৭ জানুয়ারি ২০২৪ সালের নির্বাচনে সোনালী আঁশ প্রতীক নিয়ে নির্বাচনে অংশ নিয়ে জামানত হারান।
১৬ ডিসেম্বর ২০২৪ সালে তিনি বাংলা‌দেশ খেলাফত মজ‌লি‌সে যোগদান করেন।
পটলা

পটলা বাংলা সাহিত্যের একটি জনপ্রিয় কাল্পনিক চরিত্র যার সৃষ্টিকর্তা সাহিত্যিক শক্তিপদ রাজগুরু। পটলার বেশিরভাগ গল্প শুকতারা ও কিশোর ভারতী পত্রিকায় প্রকাশিত। লেখক মূলত ছোটদের জন্য পটলা সিরিজের অসংখ্য গল্প ও উপন্যাস লিখেছেন। প্রতিটি গল্পই হাস্যরস ও এডভেঞ্চারমূলক।
পটলা সিরিজের গল্পে শহরের পাড়ায় পাড়ায় তরুণদের ক্লাব-সংস্কৃতি খুব সুন্দরভাবে চিত্রায়িত করেছেন লেখক। পটলার আসল নাম অনেক জায়গায় বর্ণিত আছে সুভাষ। সে তোতলা ও পঞ্চপাণ্ডব ক্লাবের সেক্রেটারি। তার ঠাকুমার অঢেল টাকার দৌলতে তাদের ক্লাব চলে রমরমিয়ে। তার অন্য বন্ধুরা হল হোঁৎকা, কুমড়ো-ব্যবসায়ী পরিবারের গোবরা ওরফে গোবর্ধন, সঙ্গীতপ্রেমিক ফটিক এবং সমী অর্থাৎ লেখক নিজে। দলের সবচেয়ে শক্তিমান ও সাহসী সদস্য হোঁতকা। অনেক গল্পে তার পরিবর্তে গদাই নামক চরিত্রের সৃষ্টি করেছেন লেখক। পটলাকে সুখে থাকতে ভুতে কিলোয়, অর্থাৎ অভিনব মতলব বার করে বা ক্লাবের নানান কাজের সূত্রে পটলা বা পটল নানা বিপাকে পড়ে তবে উদ্ধার হয়ে যায়। রাজ্যের বাইরে নানা অভিযানে পটলা ও তার বন্ধুরা বিভিন্ন সময় গেছে ও দুষ্টচক্রকে সায়েস্তা করেছে।
দে' জ পাবলিশিং থেকে প্রকাশিত পটলা সমগ্র ১ ও ২ এ পটলার গল্পগুলো আছে।
পটলা সমগ্র ১
পটলা সমগ্র ২
নীলমণি ঠাকুর

নীলমণি ঠাকুর (১৭২১ — ১৭৯১) একজন বাঙালী উদ্যোগপতি ও জোড়াসাঁকো ঠাকুর পরিবার অন্যতম আদিপুরুষ।
নীলমণি কলকাতা, গোবিন্দপুরে জন্মগ্রহণ করেন। পিতার নাম জয়রাম ঠাকুর। আদিনিবাস ছিল যশোহরের বারোপাড়া। জয়রাম পাথুরিয়াঘাটায় বাড়ি করেন। ইস্ট ইন্ডিয়া কোম্পানীর কাজ করে নীলমণির পিতা ও পিতামহ প্রচুর সম্পদ আহরণ করেন। ১৭৬৫ সালে নীলমণি কোম্পানীর দেওয়ান নিযুক্ত হন ও রাজস্ব আদায়ে নতুন বন্দোবস্ত করায় উড়িষ্যার কালেকটরের সেরেস্তাদারের পদ পান। ভ্রাতৃবিবাদের ফলে নীলমণি পৈতৃক বাড়ি পরিত্যাগ করে জোড়াসাঁকো ঠাকুরবাড়ি বাড়ি স্থাপন করেন। কলিকাতার তদানীন্তন ধনী ও শেঠ বংশীয় বৈষ্ণবদাস শেঠ মহাশয় নীলমণি ঠাকুরকে এই জমি দান করেছিলেন।
তার তিন ছেলে ছিল, রামলোচন ঠাকুর (১৭৫২-১৮০৪), রামমণি ঠাকুর (১৭৫৯-১৮৩৩) এবং রামবুল্লভ ঠাকুর (১৭৬৭-১৮২৪)। রামমণি ঠাকুরের তিন পুত্র হয়েছিল, রাধানাথ, দ্বারকানাথ ও রমানাথ ঠাকুর। রামলোচন ঠাকুরের কোন ছেলে ছিল না, তাই তিনি তার ভাই রামমণির দ্বিতীয় পুত্র, দ্বারকানাথ ঠাকুরকে দত্তক নিয়েছিলেন, যিনি পরে অনেক খ্যাতি অর্জন করেছিলেন।
জ্যাসউইক টেলর

জ্যাসউইক অসি টেলর (; জন্ম: ৩ জানুয়ারি, ১৯৩২ - মৃত্যু : ১৩ নভেম্বর, ১৯৯৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৫৯ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও ডানহাতে নিচেরসারিতে কার্যকরী ব্যাটিংশৈলী উপস্থাপন করেছেন জ্যাসউইক টেলর।
১৯৫৩-৫৪ মৌসুম থেকে ১৯৫৯-৬০ মৌসুম পর্যন্ত জ্যাসউইক টেলরের প্রথম-শ্রেণীর খেলোয়াড়ী জীবন চলমান ছিল। হাল্কা-পাতলা গড়নের অধিকারী হলেও শক্তমানের প্রাণবন্ত ফাস্ট বোলার ছিলেন। খেলোয়াড়ী জীবনের শুরুতেই পিঠের ব্যথায় আক্রান্ত হন। ত্রিনিদাদের পক্ষে মাত্র পাঁচটি প্রথম-শ্রেণীর খেলায় অংশগ্রহণের পরপরই ওয়েস্ট ইন্ডিজ দলের পক্ষে খেলার জন্যে আমন্ত্রণ বার্তা পান।
সমগ্র খেলোয়াড়ী জীবনে তিনটিমাত্র টেস্ট খেলার অধিকারী ছিলেন জ্যাসউইক টেলর। ২৬ মার্চ, ১৯৫৮ তারিখে পোর্ট অব স্পেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে জ্যাসউইক টেলরের। একই দলের বিপক্ষে করাচীতে ২০ ফেব্রুয়ারি, ১৯৫৯ তারিখে সর্বশেষ টেস্টে অংশ নেন তিনি।
১৯৫৭-৫৮ মৌসুমে পাকিস্তান দল ওয়েস্ট ইন্ডিজ গমন করে। ১৯৫৮ সালে কুইন্স পার্ক ওভালে সফরকারী পাকিস্তানের বিপক্ষে সিরিজের চূড়ান্ত টেস্টে অংশ নেন। রয় গিলক্রিস্টের সাত ওভার পরপরই গোড়ালির আঘাতে কাবু হবার প্রেক্ষিতে ৩৬.৫ ওভার বোলিং যথেষ্ট উদ্যমতার সাথে সম্পন্ন করেন। এর স্বীকৃতিস্বরূপ ৫/১০৯ বোলিং পরিসংখ্যান দাঁড় করান। পোর্ট অব স্পেনে অনুষ্ঠিত অভিষেক ঘটা ঐ টেস্টে সফরকারী পাকিস্তানের প্রথম ইনিংসে পাঁচ-উইকেট লাভের বিরল কৃতিত্ব অর্জন করেন।
১৯৫৮-৫৯ মৌসুমে ভারত ও পাকিস্তানে ফিরতি সফরে অবশ্যম্ভাবী যুক্ত হন। এ পর্যায়ে রয় গিলক্রিস্টের সাথে নতুন বলের জুটি গড়েন। ওয়েস হলের চেয়ে এগিয়ে ছিলেন। তবে, শেষমুহুর্তে ফ্রাঙ্ক ওরেলের নাম প্রত্যাহার করে নেয়ার ফলে চমৎকার ফাস্ট বোলার হিসেবে ওয়েস হলের অন্তর্ভুক্তি ঘটে। এরফলে পাঁচ টেস্টের মধ্যে দুই টেস্টে অংশ নিতে পেরেছিলেন তিনি। ভারতে গিলক্রিস্টের আহত হওয়া এবং শৃঙ্খলাভঙ্গের কারণে রয় গিলক্রিস্টকে দেশে ফেরৎ পাঠানোর ফলে পাকিস্তানের বিপক্ষে খেলার সুযোগ পেয়েছিলেন তিনি। এ সফরে ১৮.৩১ গড়ে ৩৫ উইকেট দখল করেন তিনি।
১৩ নভেম্বর, ১৯৯৯ তারিখে ৬৭ বছর বয়সে ত্রিনিদাদের পোর্ট অব স্পেনে জ্যাসউইক টেলরের দেহাবসান ঘটে।
শিলং বিমানবন্দর

শিলং বিমানবন্দর (আইএটিএ: এসএলএল, আইসিএও: ভিইবিআই) উমরুই বিমানবন্দর নামেও পরিচিত, এটি ভারতের মেঘালয় রাজ্যের শীলং থেকে ৩০ কিলোমিটার (১৯ মাইল) দূরে উমরুই অবস্থিত একটি বেসামরিক বিমানবন্দর।
বিমানবন্দরটি ১৯৬০-এর দশকের মাঝামাঝি সময়ে নির্মিত হয়েছিল এবং ১৯৭০-এর দশকের মাঝামাঝি সময়ে এটি কার্যকর হয়েছিল। ২০০৯ সালে এয়ারপোর্ট সম্প্রসারণের জন্য ভূমি পরিমাপ ২২৪.১৬ একর জমি অধিগ্রহণ করা হয়। কাজটি জুন ২০০৯ সালে শুরু হয় এবং ২০১০ সালের মে মাসে সম্পন্ন হয়। ৩০ কোটি টাকা ব্যয়ে নির্মিত নতুন টার্মিনাল ভবন জুন ২০১১ সালে উদ্বোধন করা হয়।
ভারতীয় বিমানবন্দর কর্তৃপক্ষ (এএআই) বিমানবন্দরটির আরও সম্প্রসারণের জন্য জমি বরাদ্দ করেছে। অপারেশন সহজতর করার জন্য এটিআর-৪২ বিমানকে ধারণে সক্ষম ৬,০০০ ফুট রানওয়েটি বোয়িং ৭৩৭ এবং এয়ারবাস এ৩২০-এর মতো বড় জেট বিমান পরিচালনায় সক্ষম করতে প্রায় ৮,০০০ ফুট পর্যন্ত বাড়ানো হবে। একই সাথে দুটি জেট বিমান রাখার জন্য অ্যাপ্রন এবং একটি রিফিউলিং স্টেশন নির্মিত হবে।
১০০ জন যাত্রী ধারণ ক্ষমতা সম্পন্ন একটি টার্মিনাল ভবন, গাড়ি রাখার স্থান এবং একটি ফায়ার স্টেশন সহ এয়ার ট্রাফিক কন্ট্রোল টাওয়ার রয়েছে বিমানবন্দরে।
বিমানবন্দরের রানওয়ে একটি দীর্ঘ ট্যাক্সিওয়ার দ্বারা অ্যাপ্রনের সাথে সংযুক্ত করা হয়েছে। অ্যাপ্রনটিতে একই সময়ে দুটি এটিআর ৭২ উড়োজাহাজ অবস্থান করতে পারে।
অ্যাসগার্ড (কমিক্স)

অ্যাসগার্ড হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক জগৎ এবং এটির রাজধানী শহর। কাল্পনিক জগৎটি নর্স পুরাণ থেকে একই নামের জগৎ এর উপর ভিত্তি করে নির্মিত এবং পুরাণটি থেকে অভিযোজন করা অ্যাসগার্ডিয়ান ও অন্যান্য সত্তাদের বাসস্থান। অ্যাসগার্ড প্রথমবারের জন্য স্ট্যান লি, ল্যারি লিবার এবং জ্যাক কার্বি কর্তৃক "টেইলস অফ অ্যাসগার্ড #৮৩" (অক্টোবর ১৯৬২)-এ আবির্ভূত হয় এবং মার্ভেল কমিক্সের সুপারহিরো থর এর কেন্দ্রিত কাহিনিতে স্পষ্টভাবে বৈশিষ্ট্য করে।
অ্যাসগার্ড বিভিন্ন প্রকারের মিডিয়া অভিযোজনে প্রদর্শিত হয়, যার মধ্যে ২০১১ সালের মার্ভেল সিনেম্যাটিক ইউনিভার্স চলচ্চিত্র "থর" এবং এটির অনুবর্তী চলচ্চিত্র "" (২০১৩) ও "" (২০১৭)। এছাড়াও, একই মহাবিশ্বের চলচ্চিত্র "" (২০১৫) ও ""।
বিভাগ

বিভাগ হচ্ছে প্রশাসনিক বিভাগের একটি ধরন। এটি সাধারণত এশিয়া এবং আফ্রিকার কিছু দেশের পাশাপাশি ইংল্যান্ডে উপ-বিভাগ হিসেবে লক্ষ্য করা যায়।
বাংলাদেশ মোট আটটি প্রধান প্রশাসনিক অঞ্চলে বিভক্ত রয়েছে, যাদেরকে বিভাগ হিসেবে অভিহিত করা হয়। বর্তমানে বিদ্যমান প্রতিতি বিভাগের নাম উক্ত অঞ্চলের প্রধান শহরের নামানুসারে নামকরণ করা হয়েছে।
ইংল্যান্ডের হান্ড্রেড এবং ওয়াপেনটেকের (ইংল্যান্ডের ঐতিহাসিক কাউন্টিগুলো) কিছু অংশ বিভাগে বিভক্ত ছিল। এছাড়াও লন্ডন শহরের বেশ কয়েকটি ওয়ার্ড দুটি বিভাগে বিভক্ত রয়েছে অথবা ছিল। 
ভারত সর্বমোট ২৮টি রাজ্য ও ৮টি কেন্দ্রশাসিত অঞ্চল নিয়ে গঠিত, যা আবার বেশ কিছু বিভাগে বিভক্ত। উত্তরপ্রদেশ রাজ্যটি সর্বোচ্চ ১৮টি বিভাগে বিভক্ত।
অবন্তী!

অবন্তী! ১৯৭২ সালের মার্কিন-ইতালিয় হাস্যরসাত্মক প্রণয়ধর্মী চলচ্চিত্র, যেটি প্রযোজনা এবং পরিচালনা করেছেন বিলি ওয়াইল্ডার। মূল চরিত্রে অভিনয়ে ছিলেন জ্যাক লেমন এবং জুলিয়েট মিলস। স্যামুয়েল এ. টেলরের ১৯৬৮ সালে রচিত একই নামের নাটক অবলম্বনে চলচ্চিত্রটির চিত্রনাট্য রচনা করেছেন বিলি ওয়াইল্ডার এবং আই. এ. এল. ডায়মন্ড। ব্রডওয়ে থিয়েটারে ১৯৬৮ সালে নাটকটির একটি স্বল্প প্রদর্শনী হয়েছিল।
"দ্য নিউ ইয়র্ক টাইমসের" এ এইচ ভিলার মনে করেন যে চলচ্চিত্রটি "মাঝে মাঝে কৌতুকপূর্ণ, মনোমুগ্ধকর, সুন্দর এবং দুর্ভাগ্যবশত, দীর্ঘ"। তিনি আরো বলেন, "ওয়াইল্ডার, লেমন এবং আই. এ. এল. ডায়মন্ড . . . আমাদের যথোপযুক্ত সৃষ্টিশীল কিন্তু তারা এখানে কোনও মহান কমিক ক্লিপ সৃষ্টিতে অগ্রসর হয় নি।" তিনি আরো উদ্ধৃত করেছেন যে এটি "ক্লাইভ রিভিলে পরিণত একটি সূক্ষ্ম কাজ।"
সঙ্গীতধর্মী বা হাস্যরসাত্মক চলচ্চিত্রের জন্য শ্রেষ্ঠ অভিনেতা বিভাগে গোল্ডেন গ্লোব পুরস্কার জিতেছেন জ্যাক লেমন। এছাড়াও শ্রেষ্ঠ পরিচালক বিভাগে বিলি ওয়াইল্ডার, শ্রেষ্ঠ চিত্রনাট্য বিভাগে ওয়াইল্ডার ও আই. এ. এল. ডায়মন্ড, শ্রেষ্ঠ অভিনেত্রী বিভাগে জুলিয়েট মিলস, শ্রেষ্ঠ পার্শ্ব অভিনেতা বিভাগে ক্লাইভ রিভিল এবং চলচ্চিত্রটি শ্রেষ্ঠ চলচ্চিত্র বিভাগে মনোনয়ন পেয়েছিল। যদিও চলচ্চিত্রটি কোনো একাডেমি পুরস্কার মনোনয়ন পায় নি।
২০০৩ সালের ১৫ জুলাই, এমজিএইচ হোম এন্টারটেইনমেন্ট চলচ্চিত্রের একটি ডিভিডি ইংরেজি, স্প্যানিশ এবং ফরাসি ভাষায় সাবটাইটেল এবং অডিও ট্র্যাকসহ সহ এটি একটি এ্যানোফারফিক ওয়াইডস্ক্রিন সংস্করণে প্রকাশিত।
অবতার (২০১৯-এর চলচ্চিত্র)

অবতার হল ২০১৯ সালের একটি বাংলাদেশি চলচ্চিত্র, যেটিতে অভিনয় করেছেন মাহিয়া মাহি, জেএইচ রুশো, আমিন খান, মিশা সওদাগর, রাইসুল ইসলাম আসাদসহ আরো অনেকে অভিনয় করেন।
২০১৭ সালের ডিসেম্বরে চলচ্চিত্রটির চিত্রগ্রহণ শুরু হয় এবং ২০১৮ সালের ডিসেম্বরে তা শেষ হয়। ২০১৯ সালের ১৯ মার্চ চলচ্চিত্রটি সেন্সর বোর্ড থেকে বিনাকর্তনে ছাড়পত্র লাভ করে।
চলচ্চিত্রটির মুক্তির তারিখ ২০১৯ সালের ১৯ জুলাই শুরুতে নির্ধারণ করা হয়েছিল। পরে সে তারিখ পরিবর্তন করা হয় এবং ২০১৯ সালের ১৩ সেপ্টেম্বর চলচ্চিত্রটি মুক্তি পায়। চলচ্চিত্রটি মুক্তির পর চলচ্চিত্রটির অভিনেতা আমিন খান "যুগান্তর" পত্রিকায় এক সাক্ষাৎকারে হ্যাকিংয়ের মাধ্যমে সামাজিক যোগাযোগমাধ্যমে চলচ্চিত্রটির প্রচারণায় প্রতিবন্ধকতা সৃষ্টি করা হয়েছে বলে দাবি করেন।
সমাজকর্ম

সমাজকর্ম একটি উচ্চশিক্ষায়তনিক পাঠ্য বিষয় ও চর্চাভিত্তিক পেশা যেখানে ব্যক্তি, পরিবার, সামাজিক দল, সম্প্রদায় ও সামগ্রিকভাবে সমাজের মৌলিক চাহিদাগুলি মেটানোর মাধ্যমে তাদের ব্যক্তিগত ও সমষ্টিগত কল্যাণ বৃদ্ধি করার ব্যাপারটি মূল বিবেচ্য বিষয়। সমাজকর্মের চর্চায় মনোবিজ্ঞান, সমাজবিজ্ঞান, স্বাস্থ্য, রাষ্ট্রবিজ্ঞান, সম্প্রদায়ের উন্নয়ন, আইন, অর্থশাস্ত্র, ইত্যাদি এলাকাগুলি থেকে প্রাপ্ত ধারণা ও তত্ত্ব প্রয়োগ করা হয় এবং ব্যবস্থা ও নীতির সাথে জড়িত হওয়া, যাচাইকরণ পরীক্ষা সম্পাদন, হস্তক্ষেপ বিকাশ, সামাজিক ক্রিয়াকলাপ ও সামাজিক দায়িত্ব শক্তিশালীকরণ, ইত্যাদি কাজ সম্পাদন করা হয়। সমাজকর্মের চর্চা সাধারণত তিনটি স্তরে ভাগ করা হয়। ক্ষুদ্র-মাপের সমাজকর্মে ব্যক্তি ও পরিবারের সাথে সরাসরি কাজ করা হয়, যেমন ব্যক্তিগত পরামর্শপ্রদান বা কোনও পরিবারকে বিভিন্ন সেবার সুযোগ গ্রহণে সহায়তাদান। মধ্যম মাপের সমাজকর্মে সামাজিক দল বা গোষ্ঠী ও সম্প্রদায়ের স্তরে কাজ করা হয়, যেমন দলগত চিকিৎসা প্রদান, কিংবা সম্প্রদায়ভিত্তিক সংস্থার জন্য সেবা প্রদান। বৃহৎ মাপের সমাজকর্মে কোনও কিছুর সপক্ষে প্রবচন, সামাজিক নীতি, গবেষণা উন্নয়ন, অলাভজনক ও সরকারি সেবা প্রশাসন, বা সরকারি সংস্থাগুলির সাথে কাজ করে বৃহৎ মাপের পরিবর্তন আনয়নের প্রচেষ্টা করা হয়। ১৯৮০-র দশক থেকে কিছু কিছু বিশ্ববিদ্যালয় সমাজকর্ম ব্যবস্থাপনা শিক্ষাক্রম চালু করে, যাতে শিক্ষার্থীরা সামাজিক ও মানব সেবা সংস্থাগুলির ব্যবস্থাপনার জন্য প্রস্তুতি লাভ করে; এটি চিরায়ত সমাজকর্ম শিক্ষার একটি সম্পূরক ক্ষেত্র।
জেন অ্যাডামসকে সমাজকর্মের জনক এবং অ্যানা এল. ডস-কে সমাজকর্ম শিক্ষার জনক বলা হয়।
একটি সাহায্যকারী পেশা যা কতকগুলো পদ্ধতি ব্যক্তি, দল বা সমষ্টির সমস্যা সমাধানে এমনভাবে সহায়তা করে যাতে তারা নিজেরাই নিজেদের সমস্যা সমাধানে সক্ষম হয়।
ন্যাশনাল অ্যাসোসিয়েশন অফ সোশ্যাল ওয়আর্কআর্স (সমাজকর্মীদের জাতীয় সমিতি)-এর মতে, "সমাজকর্ম ব্যক্তি ও দলকে সাহায্য করবে এক পেশাগত কর্মগত যা তাদের সামাজিক ভূমিকা পালন ক্ষমতাকে পুনরুদ্ধার ও শক্তিশালী করে এবং সামাজিক এ লক্ষ্যে উপযোগী করে তোলে।"
সমাজকর্ম অভিধানের ব্যাখ্যাঅনুযায়ী,"সমাজকর্ম একটি ব্যবহারিক বিজ্ঞান যা মানুষকে মনো-সামাজিক ভূমিকা পালন ক্ষমতার একটি কার্যকর পর্যায়ে উপনীত হতে সাহায্য করে এবং মানুষের কল্যাণকে শক্তিশালীকরণে কার্যকর সামাজিক পরিবর্তন আনয়ন করে।" 
ডব্লিউ এ ফ্রেড ল্যান্ডারের মতে, " সমাজকর্ম হল বৈজ্ঞানিক জ্ঞান ও মানবিক সম্পর্ক বিষয়ক এমন এক পেশাদার সেবা কর্ম, যা ব্যক্তিগত ও সামাজিক সন্তুষ্টি এবং স্বাধীনতা লাভে কোন ব্যক্তিকে একক অথবা দলীয় ভাবে সাহায্য করে।"
সমাজকর্ম মূলত সনাতন সমাজকল্যাণ এর আধুনিক রূপ। মধ্যযুগে ধর্মীয় অনুশাসন ও ধর্মীয় মূল্যবোধের ভিত্তিতে সমাজকল্যাণমূলক কার্যক্রম পরিচালিত হতো। কিন্তু চতুর্দশ শতকে সামন্ত যুগের অবসান, রেনেসাঁর প্রভাবে সৃষ্ট ধর্মনিরপেক্ষ জাতীয়তাবাদী রাষ্ট্রের উদ্ভব, ইউরোপের জাতীয় দুর্যোগ প্লেগ রোগের আবির্ভাব এবং শিল্প বিপ্লবের ফলে জনজীবনে নানামুখী আর্থ-সামাজিক জটিল সমস্যার উদ্ভব ঘটে। সে সকল জটিল আর্থ-সামাজিক সমস্যা থেকে উত্তরণের জন্যই আধুনিক সমাজকর্মের উৎপত্তি হয়েছে।
সমাজকর্মের অনুশীলন এবং পেশা একটি অপেক্ষাকৃত আধুনিক এবং বৈজ্ঞানিক মূল, এবং সাধারণত সমাজকর্ম তিনটি তীরভূমি থেকে তৈরি করা হয়েছে বলে মনে করা হয়।
ন্যাশনাল ক্রিকেট গ্রাউন্ড

ন্যাশনাল ক্রিকেট গ্রাউন্ড যা এনসিজি নামেও পরিচিত বাংলাদেশের 
একটি খেলার মাঠ বা স্টেডিয়াম, যা ঢাকার পূর্বাচল এলাকায় নির্মাণাধীন। ভবিষ্যতে এটিই হবে বাংলাদেশ ক্রিকেট বোর্ডের সদরদপ্তর। সর্বমোট ব্যয় ধরা হয়েছে ১১০০ কোটি, অথবা প্রায় ১৪০ মিলিয়ন মার্কিন ডলার, মার্চ ২০১৭ এর হিসাব অনুযায়ী। কাজ সম্পূর্ণ হওয়ার পর পূর্বাচল আন্তর্জাতিক স্টেডিয়াম কমপ্লেক্সটি হবে আসন ক্ষমতার দিক থেকে দ্বিতীয় বৃহত্তম স্টেডিয়াম এবং এশিয়ার মধ্যে সর্বাধিক ব্যয়বহুল ক্রিকেট স্টেডিয়াম।
আওয়ামী লীগ সরকার পতনের পর, ২০২৫ সালের মার্চে শেখ হাসিনা স্টেডিয়ামের নাম পরিবর্তন করে ন্যাশনাল ক্রিকেট গ্রাউন্ড রাখা হয়েছে।
পরিকল্পনা অনুযায়ী স্টেডিয়ামটি তৈরী হবে পূর্বাচল নতুন শহরের সেক্টর ১ এ, ৩৮ একর জমির উপর। স্টেডিয়ামটিতে থাকেব একটি পাঁচ তারকা হোটেল, সুইমিং পুল, জিম, প্যাভিলিয়ন এবং মিডিয়া সেন্টার, যার আনুমানিক খরচ ধরা হয়েছে ৬০ কোটি। তিন তলা বিশিষ্ট দর্শক বসার জায়গা তৈরী করা হবে প্রায় ১১০০ কোটি ব্যয়ে। ৩৭ কোটি টাকা ব্যয়ে একটি আউটার স্টেডিয়ামও নির্মাণ করা হবে। এখানে একটি ক্রিকেট একাডেমী থাকবে। আগস্ট, ২০১৯-এ এই স্টেডিয়ামের নকশা চূড়ান্ত করা হবে।
বারেক টিলা

বারেক টিলা (যা বারিক্কা টিলা ও বারেকের টিলা নামেও পরিচিত) সবুজে মোড়া উঁচু টিলার একপাশে পাহাড়, অন্যপাশে স্বচ্ছ জলের নদী। টিলার ওপর দাঁড়ালে হাতছানি দেয় মেঘ-পাহাড়। হাওর-নদী-পাহাড়ের এই অপরূপ সৌন্দর্যের এ লীলাভূমি একটি উল্লেখযোগ্য দর্শনীয় স্থান।
বাংলাদেশের সিলেট বিভাগের সুনামগঞ্জের তাহিরপুর উপজেলার বড়দল উত্তর ইউনিয়নের লাউড়েরগড় এলাকায় ভারত সীমান্ত ঘেঁষে। একপাশে বাংলাদেশের সীমান্ত, ওপাশে ভারতের মেঘালয়, খাসিয়া পাহাড়। বারিক্কা টিলাতে রয়েছে ৪০ টির মত আদিবাসীদের পরিবার। এই এলাকায় ৩৬৫ একর জায়গাজুড়ে রয়েছে রঙ-বেরঙের নানা প্রজাতির গাছপালা।
দূরে পাহাড়, এক পাশে টিলা, তার পাশ দিয়ে নদী, সে এক অভূতপূর্ব দৃশ্য। ভারতের পাহাড়ে রয়েছে একটি তীর্থস্থান ও একটি মাজার। বছরের নির্দিষ্ট ভিন্ন ভিন্ন দিনে হিন্দু ও মুসলিম সম্প্রদায়ের হাজার হাজার লোক জড় হয় পূণ্য স্নান ও উরসে, তখন ২-১ দিনের জন্য সীমান্ত উন্মুক্ত করা হয়। বর্ষায় উত্তর দিকে মেঘালয় পাহাড়ে মেঘগুলো মনে হয় হাত বাড়ালেই ধরা যাবে। পাহাড়ের গায়ে নানা রঙের মেঘের খেলা। মেঘ কখনো সবুজ পাহাড়কে ডেকে দিচ্ছে, আবার কখনো বৃষ্টি হয়ে ভিজিয়ে দিচ্ছে তার আপন ভালোবাসায়। পাহাড় আর মেঘের সম্মিলনে এক অপরূপ শোভা। দেখা যায়, মেঘালয় পাহাড়ের আঁকাবাঁকা সড়কপথে চলাচল করছে ভারতীয় বিভিন্ন যানবাহন।
আম, জাম, কাঁঠল, জলপাই, লিচুসহ নানা ধরনের গাছ টিলা থেকে কেটে বাজারে বিক্রি ও জ্বালানি হিসেবে ব্যবহৃত হচ্ছে। একসময় বারেকটিলায় স্থানীয় আদিবাসী গারো সম্প্রদায়ের নিয়ন্ত্রণে ছিল। তখন আনারস, লেবু, কমলা, পানিজাম, বেল, কমলালেবু, টিলাজুড়ে বেত উলুবন ও কাশবনের বাগান শোভা পেত। বর্তমানে বৃক্ষহীন বারেকটিলায় পাথর উত্তোলনের জন্য আবাধে যত্রতত্র মাটি খোঁড়াখুঁড়ি, গাছ কেটে ফেলার কারণে টিলাগুলো দেখতে এখন কবরস্থানের মতো মনে হয়।
রাধারমণ দত্তের সমাধি

বাংলা লোকসঙ্গীতের পুরোধা লোক কবি রাধারমণ দত্ত। তার রচিত ধামাইল গান বাংলাদেশে ও ভারতে বাঙ্গালীদের কাছে পরম প্রিয়। তারই সমাধি মন্দির একটি পর্যটন কেন্দ্র। রাধারমন নিজের মেধা ও দর্শনকে কাজে লাগিয়ে মানুষের মনে চিরস্থায়ী আসন করে নিয়েছেন। কালক্রমে তিনি একজন স্বভাব কবি হিসেবে আত্মপ্রকাশ করেন। রচনা করেন হাজার হাজার বাউল গান।
রাধারমণ দত্ত ১৯১৫সালে ৮৩ বছরে বয়সে তিনি নিজ গৃহে শেষ নিঃশ্বাস ত্যাগ করেন। রাধারমণ দত্তের মৃত্যুর পর থেকে তার শীয্যরা সমাধিমন্দিরে প্রতিদিন বাতি জ্বালিয়ে সমাধিস্থলকে রক্ষনাবেক্ষন করে আসছিল। যার ধারাবাহিকতায় বংশপরমপরায় এ সমাধিস্থলটি রক্ষনাবেক্ষন হয়ে আসছে। 
বাংলাদেশের সিলেট বিভাগের সুনামগঞ্জের জগন্নাথপুর উপজেলা সদরের কেশবপুর গ্রামে। প্রতিদিন দেশ বিদেশের বরণ্য ব্যক্তিবর্গ ও প্রশাসনিক কর্মকর্তা জনপ্রতিনিধিরা রাধারমণ দত্তের শেষ কুঞ্জ দেখতে আসেন। 
রাধারমণ দত্ত - গুণময় দেবীর ৪ ছেলে ছিল। পুত্র বিপিন বিহারী দত্ত ছাড়া বাকি ৩ পুত্র এবং স্ত্রী মারা যান। এর পর তিনি সংসার জীবন সম্পর্কে উদাসীন হয়ে পড়েন। ৫০ বছর বয়সে চলে যান মৌলভীবাজার জেলাধীন ঢেউপাশা গ্রামে সাধক রঘম্ননাথ ভট্টাচার্যের কাছে। শিষ্যত্বলাভ করেন। আরম্ভ করেন সাধনা। জগন্নাথ পুর উপজেলার নলুযার হাওরের পাশে একটি আশ্রম তৈরি করেন। এখানে চলে তার সাধন- নলুয়ার হাওরের আশ্রমে দিবা রাত্রসাধনা ও ইষ্টনামে মগ্নএবং অসংখ্যভক্ত পরিবেষ্টিত হয়ে থাকতেন। ধ্যান মগ্নঅবস্থায় তিনি গান রচনা করে গেয়ে যেতেন। ভক্তরা শুনে শুনে তা স্মৃতিতে ধরে রাখত এবং পরে তা লিখে নিত। 
১২৭৫ বঙ্গাব্দে মৌলভীবাজারের আদপাশা গ্রামে শ্রী চৈতন্যদেবের অন্যতম পার্ষদ সেন শিবানন্দ বংশীয় নন্দকুমার সেন অধিকারীর কন্যা গুণময়ী দেবীকে বিয়ে করেন। কালক্রমে তিনি একজন স্বভাব কবি হিসেবে আত্মপ্রকাশ করেন। রচনা করেন হাজার হাজার বাউল গান । লিখেছেন কয়েকশ ধামাইল গান। ধামাইল গান সমবেত নারী কন্ঠেবিয়ের অনুষ্ঠানে গীত হয়। বিশেষত সিলেট, কাছাড়, ত্রিপুরা ও ময়মনসিংহ অঞ্চলে একসময় এর প্রচলন খুব বেশি ছিল। রাধারমণ দত্ত একাধারে গীতিকার, সুরকার ও শিল্পী ছিলেন। জানা যায়, সাধক রাধারমণ দত্তও মরমি কবি হাসন রাজার মধ্যে যোগাযোগ ছিল।
১৯৯৭ সালে কেশবপুর গ্রামের বাসিন্দা তৎকালীন পাটলী ইউনিয়নের চেয়ারম্যান নুর মিয়া ব্যক্তিগত উদ্যোগে কেশবপুর গ্রামে মরমী এ কবির শেষ স্মৃতিচিহৃ সমাধি মন্দিরকে ছোট একটি পাকা মন্দির নির্মাণ করে তা সংরক্ষণের ব্যবস্থা করে দেন। ওই ছোট মন্দিরে একটি কুর্শিতে রাধারমণ দত্তের ছোট ছবি ও তার নিজের ব্যবহৃত খড়ম রয়েছে। ওই সমাধি মন্দিরের একপাশে বাস করা এক হিন্দু পরিবার যুগ যুগ ধরে বংশপরমপরায় মন্দিরের রক্ষণাবেক্ষন করছেন।
উত্তর হিসপানিয়া

উত্তর হিসপানিয়া বা নিকট হিসপানিয়া (লাতিন ভাষা - "Hispania Citerior"; স্পেনীয় ভাষা - "Hispania Cercana", উচ্চারণ - "ইসপানিয়া থেরকানা") বর্তমান স্পেনের উত্তরপূর্ব অঞ্চলে ভূমধ্যসাগর তীরবর্তী একটি রোমান প্রদেশ। দ্বিতীয় পুনিক যুদ্ধে কার্থেজীয়দের কাছ থেকে ইবেরীয় উপদ্বীপের কর্তৃত্ব রোমান প্রজাতন্ত্রের হাতে আসার পর খ্রিস্টপূর্ব ১৯৭ অব্দে রোমানরা পিরেনিজ পর্বতের দক্ষিণে উপদ্বীপের তাদের নিজেদের কর্তৃত্বাধীন অঞ্চলকে প্রশাসনিকভাবে দু'টি প্রদেশে ভাগ করে। এর মধ্যে উত্তরের, অর্থাৎ রোম থেকে অপেক্ষাকৃত নিকট প্রদেশটির নাম দেওয়া হয় "নিকট হিসপানিয়া" বা "উত্তর হিসপানিয়া"। এই প্রদেশটি উত্তরে পিরেনিজ থেকে উপদ্বীপের পূর্ব উপকূল ধরে বর্তমান স্পেনের উপকূলীয় শহর কার্তাখেনা পর্যন্ত বিস্তৃত ছিল।
এই প্রদেশের প্রশাসনিক কেন্দ্র নিয়ে ঐতিহাসিকদের মধ্যে কিছু বিতর্ক আছে। আগে মনে করা হত এই প্রদেশের প্রধানদপ্তর প্রথমে কার্তাখেনা নোভা (বর্তমান কার্তাখেনা) থেকে পরিচালিত হলেও পরে সিজার অগাস্টাসের সময়ে তা তারাকো শহরে (বর্তমান তারাগোনা) স্থানান্তরিত হয়। কিন্তু এখন মনে করা হয়, প্রথম থেকেই প্রশাসনিক দপ্তর হিসেবে কার্তাখেনার পাশাপাশি তারাকোকেও ব্যবহার করা হত। রোমান ভৌগোলিক স্ট্রাবোর লেখাও এর সাক্ষ্য বহন করে। পরবর্তীকালে প্রজাতান্ত্রিক শাসনের অবসান ঘটলে সিজার অগাস্টাসের সময় উত্তর হিসপানিয়াও একটি রাজতান্ত্রিক প্রদেশে রূপান্তরিত হয়। এইসময় তারাকো থেকেই এর প্রশাসন পরিচালিত হওয়ায় একে "হিসপানিয়া তারাকোনেনসিস" নামেও অভিহিত করা হতে থাকে। তবে সরকারিভাবে তখনও পর্যন্ত "হিসপানিয়া থিতেরিওর" বা "নিকট হিসপানিয়া" নামটিই বজায় ছিল। এই প্রদেশের অন্যান্য শহরের মধ্যে "সাগুন্তুম" (বর্তমান নাম সাগুন্তো, ভ্যালেন্সিয়া শহরের উত্তরে অবস্থিত) ও "ইয়েরদা" (বর্তমান ইয়েইদা) উল্লেখযোগ্য।
হিসপানিয়া থিতেরিওরের রোমান প্রশাসন এই প্রদেশের পশ্চিমে বসবাসকারী থেলতিবেরীয়দের সাথে বারেবারে যুদ্ধে জড়িয়ে পড়ে। এর ফলে পশ্চিমের বিভিন্ন অঞ্চলেও রোমের কর্তৃত্ব ধীরে ধীরে ছড়িয়ে পড়ে। সম্রাট অগাস্টাস খ্রিস্টপূর্ব ২৭ অব্দে ক্ষমতায় প্রতিষ্ঠিত হলে রোমের অধীন বিভিন্ন প্রদেশগুলিকে পুনর্বিন্যস্ত করা হয়। এইসময়ে হিসপানিয়া থিতেরিওরের সাথে আরও বেশ কিছু অঞ্চল যুক্ত করা হয় এবং সেই বৃহত্তর প্রদেশটিকে সাধারণভাবে হিসপানিয়া তারাকোনেনসিস নামে অভিহিত করা শুরু হয়। খ্রিস্টপূর্ব ২৯ - ১৯ অব্দে কান্তাব্রীয় যুদ্ধে রোমানদের জয়ের ফলে প্রায় সমগ্র ইবেরীয় উপদ্বীপ রোমানদের অধীন হয়ে পড়লে হিসপানিয়া তারাকোনেনসিসের আয়তন প্রভুত পরিমাণে বৃদ্ধি পায়। হিসপানিয়া থিতেরিওর নামটি এইসময় থেকেই অপ্রচলিত হয়ে পড়ে।
মৈনট ঘাট

মৈনট ঘাট ঢাকার দোহারে পদ্মা নদীর পাড়ে অবস্থিত একটি পর্যটন আকর্ষণ। এটি মিনি কক্সবাজার নামেও পরিচিত।
মৈনট ঘাট ঢাকা জেলার দোহার উপজেলার একটি জায়গা। এপাড়ে দোহার আর ওপাড়ে ফরিদপুর। মৈনট ঘাট থেকে ফরিদপুরের গোপালপুরের স্পিড বোটে পারাপার হন মানুষ। ঘাটের আশপাশে বিশেষ করে পূর্ব পাশে চর আর সামনে পদ্মা। নদীর ওপারে ফরিদপুরের চর ভদ্রাসন।
একরেম ইমামো’লু

একরেম ইমামো'লু (; জন্ম ৪ জুন ১৯৭০) হলেন তুরস্কের একজন রাজনীতিবিদ ও ইস্তানবুলের বর্তমান মেয়র। তিনি ২০১৯ এর মার্চে অনুষ্ঠিত ইস্তানবুলের মেয়র নির্বাচনে সবচেয়ে বেশি ভোট পান এবং ১৭ এপ্রিল থেকে ৬ মে পর্যন্ত ইস্তানবুলের মেয়র হিসেবে দায়িত্ব পালন করেন। এরপর ২০১৯ সালের ২৩ জুন তিনি ইস্তানবুলের মেয়র হিসেবে পুনঃনির্বাচিত হন। তিনি পূর্বে বেলিকডুজুর মেয়র হিসেবে দায়িত্ব পালন করেছেন।
একরেম ইমামো'লু ১৯৭০ সালে জন্মগ্রহণ করেন। তিনি ট্রাবজোন উচ্চ বিদ্যালয়ে পড়েছেন। তিনি সেখানে পড়াকালীন সময়ে অপেশাদার ফুটবল ও হ্যান্ডবল খেলায় অংশগ্রহণ করেছেন। ১৯৮৭ সালে তার পরিবার ইস্তানবুলে চলে আসে। তিনি ইস্তানবুলI বিশ্ববিদ্যালয় থেকে ব্যবসায় ব্যবস্থাপনা বিষয়ে স্নাতক হবার পর মানবসম্পদ ব্যবস্থাপনা বিষয়ে স্নাতকোত্তর ডিগ্রি লাভ করেন। স্নাতক শেষ করার পর তিনি তাদের পারিবারিক ঠিকাদারি ব্যবসায় যোগদান করেন।
একরেম ইমামো'লু ২০০৮ সালে রিপাবলিকান পিপলস পার্টিতে যোগ দেন। তিনি ২০০৯ সালে তিনি দলটির যুব অঙ্গসংগঠনের প্রধান হিসেবে নির্বাচিত হন। ২০০৯ সালের ১৬ সেপ্টেম্বরে তিনি রিপাবলিকান পিপলস পার্টির বেলিকডুজু শাখার সভাপতি হিসেবে নির্বাচিত হন। তিনি ২০১২ সালের ৮ মার্চে পুনরায় রিপাবলিকান পিপলস পার্টির বেলিকডুজু শাখার সভাপতি হিসেবে নির্বাচিত হন। ২০১৩ সালের ১৫ মার্চে তিনি বেলিকডুজুর মেয়র হিসেবে নির্বাচনে অংশগ্রহণ করার জন্য রিপাবলিকান পিপলস পার্টির বেলিকডুজু শাখার সভাপতি পদ থেকে ইস্তফা প্রদান করেন। নির্বাচনে তিনি ৫০.৪৪% ভোট পেয়ে নির্বাচিত হন।
২০১৭ সালের ২৩ সেপ্টেম্বরে ইস্তানবুলের তৎকালীন মেয়র কাদির তোপবাস পদত্যাগ করলে তিনি তার দলের প্রার্থী হিসেবে প্রতিদ্বন্দ্বিতা করেন ইস্তানবুল মেয়র উপনির্বাচনে। নির্বাচনে তিনি ক্ষমতাসীন একেপির মেভলুত উয়সালের নিকট পরাজিত হন।
তার দল তাকে ২০১৯ সালের মার্চে অনুষ্ঠিত ইস্তানবুলের মেয়র নির্বাচনে প্রতিদ্বন্দ্বিতা করার জন্য ২০১৮ সালের ১৮ ডিসেম্বর মনোনয়ন প্রদান করে। ২০১৯ সালের ৩১ মার্চে অনুষ্ঠিত নির্বাচনে তিনি খুবই সামান্য ব্যবধানে একেপি বিনালি ইলিদিরিমকে পরাজিত করেন। নির্বাচিত হবার পর তাকে ২০২৩ সালে অনুষ্ঠিতব্য তুরস্কের রাষ্ট্রপতি নির্বাচনের রেজেপ তাইয়িপ এরদোয়ানের বিরুদ্ধে সম্ভাব্য প্রার্থী হিসেবে বিবেচনা করে গণমাধ্যম।
খুবই সামান্য ব্যবধানে তিনি নির্বাচিত হবার পর পরাজিত দল একেপি অভিযোগ জানায় যে, বাতিল হওয়া ভোট নির্বাচনী ফলাফল পরিবর্তনে ভূমিকা রাখতে পারত। তুরস্কের আইনানুযায়ী, নির্বাচন কর্মকর্তাদের অবশ্যই সেদেশের সরকারি চাকরিজীবী হতে হবে।
সেজন্য তারা পুনঃনির্বাচনের দাবি জানায়। তিনি এই অভিযোগের পরিপ্রেক্ষিতে একেপিকে 'ব্যাড লুজার' বলে অভিহিত করেন। ভোট পুনর্গণনায় দুই প্রার্থীর ব্যবধান পঁচিশ হাজার থেকে কমে ষোল হাজারে নামে। ২০১৯ সালের ১৭ এপ্রিলে ইস্তানবুলের মেয়র হিসেবে দায়িত্ব গ্রহণ করেন তিনি।
একেপির অভিযোগ তদন্ত কর‍তে গিয়ে তাদের অভিযোগের সত্যতা পায় দেশটির সর্বোচ্চ নির্বাচন পরিষদ। একরেম ইমামো'লু-র দায়িত্ব গ্রহণের ১৭ দিন পর ২০১৯ সালের ৬ মে দেশটির সর্বোচ্চ নির্বাচন পরিষদ ৭-৪ ভোটাভুটিতে তাকে তার পদ থেকে সরিয়ে দেয় এবং ২৩ জুন পুনঃনির্বাচনের নির্দেশ দেয়। শাসক দলের চাপেই নতুন করে নির্বাচন অনুষ্ঠিত হবে বলে বিরোধীরা অভিযোগ করে। অন্তর্বর্তীকালীন মেয়র হিসেবে আলী ইয়েরলিকায়া ২০১৯ সালের ৭ মে দায়িত্ব গ্রহণ করেন।
২০১৯ সালের ২৩ জুনে অনুষ্ঠিত নির্বাচনে তিনি ৫৪.২১% ভোট পেয়ে পুনরায় নির্বাচিত হন। টানা দ্বিতীয়বার পরাজিত হবার পর বিনালি ইলিদিরিম ফলাফল মেনে নেন ও একরেম ইমামো'লুকে অভিনন্দন জানান। রেজেপ তাইয়িপ এরদোয়ান-ও এক টুইট বার্তায় তাকে নির্বাচনে জয়লাভের জন্য অভিনন্দন জানান।
জল ময়ূর

জল ময়ূর () নেউ, নেউপিপি, পদ্মপিপি বা মেওয়া নামেও পরিচিত। এটি দক্ষিণ-পূর্ব এশিয়ার পাখি। লম্বালেজী অনিন্দ্য সুন্দর পাখিটি বাংলাদেশের দুর্লভ আবাসিক পাখি ‘জল ময়ূর’। <nowiki>"</nowiki>যাকানিদাকে<nowiki>"</nowiki> পরিবারভুক্ত পাখিটির বৈজ্ঞানিক নাম: <nowiki>"</nowiki>হায়দফাসিয়ানো চিরুরগাস<nowiki>"</nowiki>।
২৫ সেন্টিমিটার লম্বা লেজসহ পাখির দেহের দৈর্ঘ্য দাঁড়ায় ৩৯ থেকে ৫৮ সেন্টিমিটার। ওজনে পুরুষ ১১৩ থেকে ১৩৫ গ্রাম। স্ত্রী প্রজাতির পাখি ২০৫ থেকে ২৬০ গ্রাম হয়। জল ময়ূর হাওর, বিল, হ্রদ এবং মিঠাপানির জলাভূমিতে বাস করে। দেশের প্রায় সব বিভাগেই দেখা যায় এ পাখিটি। 
গ্রীষ্মকালে একাকী বা জোড়ায় ও শীতকালে ঝাঁক বেঁধে বিচরণ করে। ভাসমান পাতার ওপর হেঁটে হেঁটে জলজ উদ্ভিদে থাকা পোকা-মাকড় ও অমেরুদণ্ডী প্রাণী, জলজ উদ্ভিদের কচি পাতা, অঙ্কুর ও বীজ খায়।
প্রজননকালে জল ময়ূর অত্যন্ত সুন্দর হয়ে ওঠে। প্রজননকারী পাখির মাথা, গলা ও ডানার পালক সাদা থাকে। ঘাড় সোনালি-হলুদ, পিঠ গাঢ় বাদামি, বুক-পেট কালচে-বাদামি ও লেজ কালচে হয়। একটি কালচে-খয়েরি রেখা মাথা ও ঘাড়-গলার সাদা ও সোনালি-হলুদ রংকে পৃথক করেছে। ঠোঁট নীলচে হয়। চোখ বাদামি ও পা নীলাভ-কালো। 
স্ত্রী-পুরুষ দেখতে একই রকম। প্রজননকালে পুরুষ শাপলা ও পদ্মপাতা বা এ জাতীয় ভাসমান কোনো উদ্ভিদের পাতার ওপর বাসা বানায়। স্ত্রী এতে চারটি জলপাই-বাদামি চকচকে ডিম পেড়ে চলে যায়। পুরুষ একাই ডিমে ২৩ থেকে ২৬ দিন তা দিয়ে বাচ্চা ফোটায়। ডিম থেকে ফোটার সঙ্গে সঙ্গেই হাঁটতে, সাঁতরাতে ও ডুব দিতে পারে। প্রায় দুই মাস পর্যন্ত বাবার তত্ত্বাবধানে থাকে।
এ পাখির তিন ধরনের প্রজাতি রয়েছে। নেউ, নেউপিপি এবং পদ্মপিপি বা মেওয়া নামেও পরিচিত।
ইনস্টিটিউট অব ওয়াটার মডেলিং

ইনস্টিটিউট অব ওয়াটার মডেলিং বা আইডব্লিউএম একটি সরকারি জাতীয় গবেষণা প্রতিষ্ঠান যা পরিকল্পনা ও প্রযুক্তি বাংলাদেশে পানি ব্যবস্থাপনা প্রকল্প এর সাথে সম্পর্কিত। যা বিভিন্ন কর্মসূচি বাস্তবায়ন করে। এটির সদরদপ্তর ঢাকা, বাংলাদেশ অবস্থিত । 
ইনস্টিটিউটটি তার ১৯৮৬ সালে প্রতিষ্ঠিত। এটি সারফেস ওয়াটার সিমুলেশন মডেলিং প্রোগ্রামের অংশ হিসেবে প্রতিষ্ঠিত হয়। এটি পানি সম্পদ পরিকল্পনা সংস্থার অধীনে কাজ করে। ২৪ ডিসেম্বর, ১৯৯৬ সালে বাংলাদেশ সরকারের মন্ত্রিসভা এই অনুষ্ঠানটির প্রাতিষ্ঠানিকীকরণের সিদ্ধান্ত নেয়, যা ১ আগস্ট ২০০২ সালে পুনর্নির্মাণ করে পানি মডেলিং ইনস্টিটিউট নামে প্রতিষ্ঠিত করা হয়।
তুলা উন্নয়ন বোর্ড

তুলা উন্নয়ন বোর্ড বা সিডিবি একটি সরকারি প্রতিষ্ঠান যা বাংলাদেশের তুলা শিল্পের উন্নয়ন ও সম্প্রসারণের জন্য দায়বদ্ধ। এর সদরদপ্তর ঢাকা, বাংলাদেশে অবস্থিত। 
বোর্ডটি ১৯৭২ সালে প্রতিষ্ঠিত হয়েছিল। এটি তুলা চাষের প্রচার ও সুরক্ষা এবং তুলা গবেষণা ও সম্প্রসারণ কাজে নিয়োজিত। এটি মার্কিন যুক্তরাষ্ট্র থেকে তুলো বীজ আমদানি মাধ্যমে ১৯৭০ এর দশকে তুলা উৎপাদন বৃদ্ধি করেছিল। ২০১৫ সালে বোর্ডটি বাংলাদেশে জিএম তুলা নিয়ে পরীক্ষা করেছিল।
বাংলাদেশ মৎস্য গবেষণা ইনস্টিটিউট

<nowiki> </nowiki>বাংলাদেশ মৎস্য গবেষণা ইনস্টিটিউট মৎস্য ও সংশ্লিষ্ট গবেষণার জন্য একটি স্বায়ত্তশাসিত সরকারি গবেষণা প্রতিষ্ঠান। বর্তমানে এর মহাপরিচালক ড. মোহসেনা বেগম তনু। গবেষণায় গুরুত্বপূর্ণ অবদানের জন্য বাংলাদেশ সরকার এই প্রতিষ্ঠানকে ২০২০ সালে একুশে পদক  প্রদান করে।
প্রতিষ্ঠানটি ১৯৮৪ সালে প্রতিষ্ঠিত হয়েছিল এবং ১৯৮৬ থেকে কাজ শুরু করে। ময়মনসিংহে এর সদর দপ্তর অবস্থিত। প্রতিষ্ঠানটি কিছু মাছের উপরে বিশেষ গবেষণা পরিচালনা করে। তারা চাঁদপুরের রিভারাইন স্টেশন, ময়মনসিংহের ফ্রেশওয়াটার স্টেশন, খুলনায় অবস্থিত ব্র্যাকিশওয়াটার স্টেশন এবং কক্সবাজারের সামুদ্রিক মৎস্য ও প্রযুক্তি কেন্দ্র পরিচালনা করে। দুইটি ছোট স্টেশনের মৎস্য জলাধার রাঙ্গামাটি এবং প্লাবনভূমি বাস্তু সান্তাহার। একটি প্রধান বৈজ্ঞানিক কর্মকর্তা প্রতিটি স্টেশন চার্জের দায়িত্বে থাকেন।
বাংলাদেশ চিকিৎসা গবেষণা পরিষদ

বাংলাদেশ চিকিৎসা গবেষণা পরিষদ বাংলাদেশের একটি স্বশাসিত গবেষণাগার, যা বাংলাদেশে চিকিৎসা, স্বাস্থ্য বিজ্ঞান স্বাস্থ্য পরিকল্পনার ওপর প্রথম সারির গবেষণা করে। ঢাকার মহাখালীতে এর সদর দপ্তর অবস্থিত। প্রফেসর সৈয়দ মোদাচ্ছের আলী নির্বাহী কমিটির বর্তমান চেয়ারম্যান।
বেলানগর রেলওয়ে স্টেশন

বেলানগর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেলানগর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলায় বালি জগাছা ব্লকের বেলানগর এ অবস্থিত। স্টেশনটি বেলানগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।
বেলানগর রেলওয়ে স্টেশনটি পূর্বে স্বাধীনতা সংগ্রামী এবং সমাজ কর্মী বেলা মিত্রের নামে পরিচিত ছিল। ভারতের প্রথম কোনও ভারতীয় মহিলার নামে রেলওয়ে স্টেশন তৈরি হয়েছিল।
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বেলানগর রেলওয়ে স্টেশনসহ হাওড়া থেকে বর্ধমান কর্ড লাইনটি ১৯৬৪-৬৬ সালে বৈদ্যুতীকরণ করা হয়।
জাতীয় মাদকদ্রব্য নিয়ন্ত্রণ বোর্ড

জাতীয় মাদকদ্রব্য নিয়ন্ত্রণ বোর্ড সর্বোচ্চ পর্যায়ের সরকারের একটি ড্রাগ পলিসি প্রণয়ন জন্য দায়বদ্ধ প্রতিষ্ঠান। 
১৯৯০ সালে আইনের ধারা অনুযায়ী মাধ্যমে জাতীয় জাতীয় মাদকদ্রব্য নিয়ন্ত্রণ বোর্ড গঠন করা হয়। বোর্ডটির কার্যক্রম স্বরাষ্ট্র মন্ত্রণালয়ের অধীন পরিচালিত হয়। "দ্য ডেইলি স্টার" এ বোর্ডটিকে অকার্যকর হিসাবে বর্ণনা করা হয়েছিল। বোর্ডটিকে মাদকদ্রব্য নিয়ন্ত্রণ অধিদপ্তর নীতি নির্দেশিকা সরবরাহ করার জন্য গঠন করা হয়েছিল।
হিমধস

যখন তুষারাবৃত উঁচু পর্বতের কোনও দুর্বল তুষারস্তরের উপর বসে থাকা একটি সুসংবদ্ধ তুষারস্তুপ (snow pack) বা তুষারাবরণ (snow cover) ভেঙে খাড়া ঢাল বেয়ে দ্রুত পিছলে নেমে আসে, তখন সেই ঘটনাকে হিমধস ( বা Snowslide) বলে। হিমধসের সমার্থক কিছু পরিভাষা হল হিমানীসম্পাত, হিমানীসম্প্রপাত, হিমস্খলন, ইত্যাদি। একবার শুরু হবার পরে সাধারণত হিমধসের বেগ দ্রুত বৃদ্ধি পেতে থাকে এবং এর ভর ও আয়তন বৃদ্ধি পেতে থাকে।
হিমধস সাধারণত একই পার্বত্য এলাকায় একই পথে বারংবার ঘটে, যাকে হিমধস পথ (Avalanche path) বলা হয়। গড়ে যতটুকু সময় পরপর একই পথে হিমধস ঘটে, তাকে পুনরাগমন বিরতি (Return interval) বলে। হিমধস পথটি তিনটি অংশ নিয়ে গঠিত -- নিষ্ক্রান্তি অঞ্চল (Release zone), পথ (track) এবং অবক্ষেপণ অঞ্চল (Deposition zone)।
হিমধস সাধারণত পার্বত্য অঞ্চলে শীতকালে বা বসন্তকালে হয়ে থাকলেও হিমবাহের চলনের কারণে বছরের যেকোনও সময়েই এটি ঘটতে পারে। মূলত মাধ্যাকর্ষণের কারণে হিমধসের সৃষ্টি হলেও এর পেছনে আরও কারণ থাকতে পারে। পর্বতে তুষারপাতের কারণে উপরের তুষারস্তরের ওজন বৃদ্ধি, কিংবা কোনও বিশেষ কাঠামোগত কারণে তুষারের ভেতরের ভারবহন ক্ষমতা হ্রাস পাওয়া, ইত্যাদি হিমধসের পেছনের মূল কারণ হতে পারে। সাধারণত কোনও তুষারঝড়ে ১ ফুট বা তার বেশি পুরু তুষারপাত হলে তার ঠিক ২৪ ঘণ্টার মধ্যে হিমধসের সম্ভাবনা বেশি থাকে। তুষারের দ্রুত স্তুপীভবনের ফলে তার নিচের জমাট হিমখণ্ডের উপর চাপ অতিরিক্ত বৃদ্ধি পায় এবং এর ফলে হিমখণ্ডের নিচের একটি দুর্বল স্তরে ফাটল ধরে। হিমখণ্ডের স্তরগুলি সারা শীতকাল ধরে একের পর এক সৃষ্টি হয়; একটি স্তর আরেকটি স্তরের সাথে কীভাবে আবদ্ধ থাকে, সেটিই নির্ধারণ করে কোন্‌ স্তরটি দুর্বল হবে ও ভেঙে যাবে।
পার্বত্য অঞ্চলে হিমধস একটি প্রাকৃতিক দুর্যোগ হিসেবে গণ্য হয় কেননা এতে বিপুল পরিমাণ ভরবিশিষ্ট তুষার অত্যন্ত দ্রুতবেগে ধাবিত হয় এবং এর পথের উপরে পড়ে এমন সবকিছু ধ্বংস করে দিতে পারে। সেইসাথে মানুষ ও অন্যান্য প্রাণী বরফের নিচে চাপা পড়ে ও আটকা পড়ে মারা যেতে পারে। হিমধসে আটকা পড়ে গেলে হিমখণ্ড বা হিমস্তুপ থেকে যত তাড়াতাড়ি সম্ভব সরে যেতে হয়। কিন্তু বেশির ভাগ ক্ষেত্রেই এটি সম্ভব হয় না। তাই স্কিকারী বা স্নোবোর্ডকারীরা সরাসরি নিচের দিকে দ্রুত ধাবিত হয়ে পরে ডানে বা বামে সরে যেতে পারে। স্নোমোবিল চালকেরা মোটরের গতি বাড়িয়ে বিপদ থেকে রক্ষা পেতে পারে। যদি এর পরেও মুক্তি না পাওয়া যায়, তাহলে কোন শক্ত গাছকে আকড়ে ধরতে হয়। গাছ না থাকলে জোরে সাঁতার কাটতে হয়, কেননা মানুষের শরীর হিমধসের চেয়ে তিন গুণ ভারী এবং খুব সহজেই ডুবে যেতে পারে। হিমধস একবার থেমে গেলে এটি কংক্রিটের মতো শক্ত হয়ে জমাট বেঁধে যায়, তাই একবার হিমধসের ভেতরে আটকা পড়ে গেলে আর বের হবার উপায় নেই। যদি ১৫ মিনিটের মধ্যে খুঁড়ে বের করা হয়, তাহলে বেঁচে থাকার সম্ভাবনা প্রায় ৯৩%। কিন্তু ৪৫ মিনিটের পরে বেঁচে থাকার সম্ভাবনা খুব কম, মাত্র ২০ থেকে ৩০%। ২ ঘণ্টা পরে খুবই কম লোক বেঁচে থাকে।
ইউরোপে ও উত্তর আমেরিকাতে হিমধসের বিপদ বা ঝুঁকি নির্দেশকারী স্কেল বা মাপনী আছে, যেগুলি পর্বতারোহীদেরকে সতর্ক করতে সাহায্য করে।
রবার্ট হেইন্স

রবার্ট ক্রিস্টোফার হেইন্স (; জন্ম: ২ নভেম্বর, ১৯৬৪) জ্যামাইকার কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার।</small> ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯১ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছেন রবার্ট হেইন্স।
১৯৮১-৮২ মৌসুম থেকে ১৯৯৪-৯৫ মৌসুম পর্যন্ত রবার্ট হেইন্সের প্রথম-শ্রেণীর খেলোয়াড়ী জীবন চলমান ছিল। জ্যামাইকার কার্যকরী লেগ স্পিনার হিসেবে রবার্ট হেইন্সের সুনাম রয়েছে। ঘরোয়া ক্রিকেটে দূর্দান্ত খেলেছিলেন। তবে, অংশগ্রহণকৃত আটটি ওডিআইয়ে তেমন কোন দর্শনীয় ক্রীড়াশৈলী প্রদর্শন করতে পারেননি।
সমগ্র খেলোয়াড়ী জীবনে আটটিমাত্র ওডিআই খেলার সুযোগ পেয়েছিলেন তিনি। কোন টেস্টে অংশগ্রহণের সুযোগ পাননি। ১৭ অক্টোবর, ১৯৮৯ তারিখে শারজায় পাকিস্তানের বিপক্ষে একদিনের আন্তর্জাতিকে অভিষেক পর্ব সম্পন্ন হয় রবার্ট হেইন্সের। ১৮ ডিসেম্বর, ১৯৯১ সিডনিতে তারিখে স্বাগতিক অস্ট্রেলিয়ার বিপক্ষে সর্বশেষ ওডিআইয়ে অংশ নেন।
ক্রিকেট খেলা থেকে অবসর গ্রহণের পর ১৯৯৯ থেকে ২০০৬ সময়কালে জ্যামাইকার কোচের দায়িত্বে ছিলেন। ২০০৪-০৫ মৌসুমে দলটিকে ক্যারিব বিয়ার কাপে সুন্দরভাবে পরিচালনা করেন। কিন্তু, পরবর্তী মৌসুমে দলটি পয়েন্ট তালিকার নিচেরদিকে অবস্থান করলে দায়িত্বভার পরিত্যাগ করতে হয়। এরপর জুলাই, ২০০৮ সালে জাতীয় দল নির্বাচকমণ্ডলীতে ক্লাইড বাটসের নেতৃত্বে সদস্যরূপে মনোনীত হন।